Kirsty Moseley

Kirsty Moseley on inglise kirjanik.

Elulugu 
Ta on sündinud Inglismaal Hertfordshire'i krahvkonnas. 2000. aastal kolis ta Norfolki krahvkonda.

Looming 
Kirsty Moseleyt on alati huvitanud kirjutamine. Pärast poja sündi leidis ta kogemata veebilehe, kus olid algajate kirjutatud lood. Ta luges seal teiste kirjutatud tekste mitmeid kuid ning üks päev oli ta piisavalt julge, et enda kirjutatud loo ise postitada sinna lehele. Lugejatelt sai ta palju tuge ja julgustust edasi hakata kirjutama.

2012. aasta aprillil ilmus tema esikromaan “The Boy Who Sneaks in My Bedroom Window”.

Ta on kirjutanud ka mõned romaanid koos teiste kirjanikega, näiteks “Courage”, koos J. L. Berg, L.A. Casey, Erin Noelle, Tess Oliver, Kate Perry, Julie A. Richman, Aurora Rose Reynolds. 

2020. aasta seisuga on ta kirjutanud 19 raamatut.

Populaarsemad teosed 
 "The Boy Who Sneaks in My Bedroom Window" (2011)

Kirsty Moseley sai kirjanikuna tuntuks 2011. aastal, kui ilmus tema esimene ja seni populaarseim teos “The Boy Who Sneaks in My Bedroom Window”. Raamat räägib Amber Walkerist, kelle naabriks oli tema venna parim sõber Liam James. Liam on tavaliselt ülbe ja edev poiss, kuid öösiti näeb Amber seda, mida teised temas ei näe. Amber ei tahaks mitte kunagi Liamisse armuda, kuid ta süda tunneb teisiti. 

 "Always You" (2012)

“Always You” on sarja "Best Friend" esimene teos (sarja kuuluvad veel romaanid “Free Falling” ja “Friend Zoned”). Raamat räägib tüdrukust, kelle parim sõber on kooli kõige ahvatlevam poiss. Pärast pikka ja tavalist sõprust muutub see kõik, kui tüdruk kaotab kihlveo ja peab sõbrale musi andma. 

 "Nothing Left to Lose" (2013)

Raamat on kokku pandud sama autori kahest romaanist: “Guarding the Broken” ja “Blurring the Lines”. Romaan räägib tüdrukust, kelle nimi on Anna ning kuidas tema elu muutus traagiliseks. Kolm aastat pärast Anna 16. sünnipäeva pole ta enam samasugune rõõmus ja energiat täis tüdruk. Nüüd oli ta külm, kinnine ja öösiti nägi ainult õudusunenägusid. Anna isa tahtis tagada oma tütrele turvalisust ja nii ta määras Ashton Taylori Annat kaitsma. Kolm aastat pole Anna oma emotsioone väljendanud, kuid ta mõtteviisi muudab Ashton.

Raamatud 
 “The Boy Who Sneaks in My Bedroom Window” (2011)
 “Enjoying the Chase” (2011)
 “Always You” (2012)
 “Nothing Left to Lose” (2013)
 “Guarding the Broken: Nothing Left to Lose” esimene osa (2013)
 “Free Falling” (2013)
 “Blurring the Lines: Nothing Left to Lose” teine osa (2013)
 “Poles Apart” (2014)
 “One Wild Night” (2014)
 “Reasons Not To Fall In Love” (2014)
 “Courage” (2014)
 “Friend Zoned” (2014)
 “Bleeding Hearts Anthology” (2015)
 “A Touch of Romance” (2015)
 “Fighting to Be Free” (2016)
 “Worth Fighting For” (2016)
 “The Boy and His Angel” (2019)
 “Man Crush Monday” (2020)
 “Stand-In Saturday” (2020)

Aastatel 2022–2023 ilmumas
 “Whatever It Takes”
 “Fangirl Friday”
 “Forget the World”

Isiklikku 
Kirsty Moseley abikaasa on Lee. 2005. aastal sündis neil poeg.
Suurema osa Moseley romaanide meestegelaste kujutamisel on kirjanik saanud inspiratsiooni oma abikaasast.

Viited

Välislingid 
 Kirsty Moseley

Suurbritannia kirjanikud
Sünniaeg puudub